RO
C 71/36
Jurnalul Oficial al Uniunii Europene
27.2.2023
Concluziile Reclamanta solicită Tribunalului: — declararea ca nul și lipsit de efect a punctului 4.1.8 din planul strategic spaniol din cadrul PAC 2023-2027 aprobat prin Decizia de punere în aplicare a Comisiei din 31 august 2022 de aprobare a planului strategic spaniol din cadrul PAC 2023-2027 pentru ajutorul Uniunii finanțat de Fondul european de garantare agricolă și de Fondul european agricol pentru dezvoltare rurală, care impune un plafon de 200 000 de euro pentru sprijinul de bază pentru venit perceput de fiecare agricultor (denumită în continuare „măsura în litigiu”).
Motivele și principalele argumente În susținerea acțiunii, reclamanta invocă patru motive. 1.
Primul motiv întemeiat pe încălcarea articolului 17 din Regulamentul (UE) nr.
2021/2115 (1) de stabilire a normelor privind sprijinul pentru planurile strategice din cadrul PAC și de abrogare a Regulamentelor (UE) nr.
1305/2013 și (UE) nr.
1307/2013. — În această privință, reclamanta susține că Regulamentul (UE) 2021/2115 permite statelor membre să stabilească ce intervenții, dintre cele prevăzute în capitolele II, III și IV din titlul II, sunt cele mai adecvate pentru nevoile lor specifice și modul în care să fie configurate.
Cu toate acestea, decizia atacată vizează o intervenție diferită de cele prevăzute la acest articol, astfel încât Comisia a săvârșit un abuz de putere și a depășit cadrul Regulamentului (UE) 2021/2115. 2.
Al doilea motiv, întemeiat pe lipsa totală a analizei și a evaluării consecințelor plafonului de 200 000 de euro aplicat sprijinului de bază pentru venit în cadrul PAC. — În această privință, reclamanta susține că la elaborarea deciziei atacate nu a fost efectuată o evaluare a impactului măsurii în litigiu nici la nivel național, nici la nivel european.
Dacă ar fi fost efectuată măcar o reexaminare prealabilă, s-ar fi demonstrat că măsura în litigiu este contrară obiectivelor PAC descrise la articolele 5 și 6 din Regulamentul (UE) nr.
2021/2115. 3.
Al treilea motiv, întemeiat pe denaturarea pieței unice și a concurenței în detrimentul agricultorilor spanioli. — În această privință, reclamanta susține că decizia atacată determină o denaturare gravă și nejustificată a pieței interne, precum și fragmentarea PAC în unul dintre mecanismele sale esențiale.
Astfel, măsura în litigiu plasează agricultorii spanioli într-o situație mai defavorabilă decât cea a omologilor lor europeni. 4.
Al patrulea motiv, întemeiat pe încălcarea principiului proporționalității. — În această privință, reclamanta susține că măsura în litigiu încalcă principiul proporționalității, întrucât nu permite atingerea obiectivului pe care îl urmărește și nu este necesară în acest scop; ea determină un sacrificiu excesiv și nejustificat pentru proprietarii de exploatații și pentru angajații acestora, care nu este compensat în niciun fel prin realizarea vreunui interes public superior.
(1)
Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr.
1305/2013 și (UE) nr.
1307/2013 (JO 2021, L 435, p. 1).
Acțiune introdusă la 22 decembrie 2022 – Thunus și alții/BEI (Cauza T-799/22) (2023/C 71/48) Limba de procedură: franceza Părțile Reclamanți: Vincent Thunus (Contern, Luxemburg) și alți opt reclamanți (reprezentant: L. Levi, avocată) Pârâtă: Banca Europeană de Investiții